"Am 17. Juni 1883 isch d'FSGR gründet worde. Zerscht hätt mer uf me Fäldstand gschosse. Am 7. Juli 1895 hett mer dörfe s 1. Vereinsbanner iiweihe, wo hüt i üsere Schützestube hanget. Im Jahr 1914 hett  mer z'erst in Berike, de nach Lämpe wägem Priis ufeme Feldstand bei de "Hütte" mit Ueberschüssig vo dr Hauptstrass gschosse. Wo das verbotte worde isch, hett mer sech wieder entschlosse in Berike wiiter z'schiesse mit Unterstützig vo dr Polizeigmeind wo de Mietzins festgleit hett. 1945, also 50 Jahr nach de 1. hett mer e neui Fahne aagschafft, wo bis hüt ihre Dienst gmacht hett. Die Fahne gsehnd ihr da i dr Hand vom Andreas Christoffel. D'Pateschaft vo däre Fahne hend dazumal d'Feldschütze Berike übernah, wo  hüt wäge däm extra au mit ihrem Vereinsbanner dahäre cho sind. Im Jahr 1951 hett Berike e Hochblände müesse erstelle, und mir hetted üs a de Chöste sölle beteilige. Also hett de damalig Gmeindamme, dr Bernhard Hüsser de Vorschlag gmacht, Plän z'erstelle für e eigeni Aalag. Am 2. August 1953 isch üsi hüt na bestehendi Schiessaalag iigweiht worde.